<classify> Christina Gauluhanga Dar es Salaam TANZANIA imetajwa kuwa moja ya nchi chache barani Afrikazilizofanikiwa kupunguza upatikanaji na uhitaji wa dawa za kulevya kwa asilimia90, hususan heroin zilizokuwa zinaingia kupitia ukanda wa bahari. Akizungumza na waandishi wa habari jana Dar es Salaam, Kaimu KamishnaJenerali wa Dawa za Kulevya nchini DCEA, James Kaji alisema mafanikio hayo yaTanzania yalibainishwa katika mkutano wa 63 wa Kamisheni ya Kimataifa ya KudhibitiDawa za Kulevya CND 63, uliofanyika Vienna, Australia. Alisema kuwa kwa kiwango kikubwa wamefanikiwa kupunguza madharayanayosababishwa na dawa hizo, kuimarisha ushirikiano wa kimataifa na kuwekezamikakati ya kupambana na tatizo hilo kwa uwiano ulio sawa. Tuna kila sababu kama nchi au mamlaka kujipongeza, kwa sababuShirika la Umoja wa Mataifa linaloshughulikia dawa za kulevya na uhalifuUNODC, kupitia CND limeipongeza Tanzania kwa jitihada na kuleta matokeochanya katika mapambano dhidi ya dawa hizo duniani, alisema Kaji. Alisema katika kipindi cha miaka mitatu, yaani 2018 hadi 2020wamefanikiwa kuhakikisha wanatokomeza matumizi ya dawa hizo. Kaji alisema mafanikio hayo yamekuja kwa sababu ya jitihada zaSerikali kufanya marekebisho makubwa kwa kutunga Sheria ya Kudhibiti na Kupambanana dawa za kulevya Sheria No.5 ya mwaka 2015 na mabadiliko yake ya mwaka 2017kwa Tanzania Bara na Visiwani mwaka 2019. Licha ya hali hiyo, alisema kuwa wamefanikiwa kudhibiti mipaka yoteya ukanda wa bahari ambapo wamekuwa wakishirikiana na vyombo vingine kuimarishaulinzi kwa kufanya doria za mara kwa mara. Kaji alisema mafanikiohayo ndiyo yaliyowapa heshima mwaka jana ya kuandaa mkutano wa 28 wa UNODCambao ni wa Umoja wa Mataifa kwa Kanda ya Afrika wa wakuu wa vyombovinavyopambana na tatizo la dawa za kulevya Honlea 28, uliofanyika Dar esSalaam. Kaji alitumia fursa hiyo kuviomba vyombo vya habari kuandika habariza kina na zenye utafiti kuhusu mamlaka hiyo na kuvitaka kuacha kutumika nawatu wa mataifa mengine kuichafua mamlaka hiyo kwa sababu vita hiyo ni ya taifazima. Alisema Tanzania ni moja ya nchi zilizopata mafanikio na hata nchi zaGhana, Uganda, Msumbiji, Nigeria na Norway wameomba kujifunza mfumo wa utendajikazi pamoja na sheria inavyofanya kazi hapa nchini.  <topic>: KITAIFA 